Ritratt ta' cottonbro minn Pexels .td_uid_2_60dea4b77d050_rand.td-a-rec-img{text-align:left}.td_uid_2_60dea4b77d050_rand.td-a-rec-img img{margin:0 auto 0 0} Ġiet ikkonfermata sentenza ta' tmien snin ħabs għal raġel ta' 65 sena mis-Siġġiewi. Fi Frar li għadda huwa kien instab ħati li ġiegħel lil ibnu ta' seba' snin ikollu x'jaqsam ma' prostituta biex ma jikbirx u jkun omosesswali. Il-Qorti tal-Appell ippreseduta mill-Imħallef Consuelo Scerri Herrera, ikkonfermat is-sentenza tar-raġel li ġiegħel lil ibnu ta' 7 snin jagħmel is-sess, kien isawtu, jurih il-pornografija, daħlu fil-prostituzzjoni kif ukoll kien esponieh għad-droga. Fi Frar li għadda: Missier iġiegħel lil ibnu jkollu x'jaqsam man-nisa; 8 snin ħabs Il-każ kien ġie rrappurtat lill-Aġenzija Appoġġ fl-2016 minn żewġ prostituti. Il-każ kien għadda f'idejn il-pulizija biex jinvestigaw. Il-Qorti Kriminali tal-Appell semgħet dettalji li kienu allarmanti li seħħew u filwaqt li kkundannat dak li għamel il-missier, qalet li din kienet atitudni annimaleska. L-Imħallef qalet li minflok imħabba, kura, gwida lit-tifel u ferħ, ir-raġel espona lil ibnu għas-sess, għas-swat, għall-pornografija, għall-prostituzzjoni u għad-droga. Fil-Qorti ħareġ ukoll li l-missier kien isawwat lil ibnu b'zokk ta' xkupa u b'wire tal-elettriku. Ġie spjegat ukoll li t-tifel sofra minn ħsara psikoloġika, fiżika u kisser il-fiduċja tat-tifel. Il-psikologi spjegaw li t-tifel friża meta kien ikkonfrontat bl-allegat abbuż u bit-terapija tal-logħob ħareġ li hemm bżonn terapija urġenti li kkonfermat l-attitudni sesswali tat-tifel kif ukoll li li espost għall-abbuż. Ir-raġel kien allegatament ossessjonat li ibnu se jiżviluppa tendenzi omosesswali għax hemm membri fil-familja li huma omosesswali. Wara li semgħet dan kollu, il-Qorti tal-Appell ikkonfermat is-sentenza mgħotija mill-ewwel qorti jiġifieri is-sentenza massima li tista' tingħata – tmien snin ħabs- kif ukoll tliet snin ordni ta' protezzjoni lill-vittma u iż-żewġ persuni li rrappurtaw il-każ. Il-Qorti neħħiet kull setgħa ta' missier minn fuq it-tifel. Il-Qorti ordnat ukoll li jkun hemm divjett fuq l-ismijiet kollha biex ikun protett il-vittma. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60dea4b77d547_rand.td-a-rec-img{text-align:left}.td_uid_3_60dea4b77d547_rand.td-a-rec-img img{margin:0 auto 0 0}